**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  18 – 12 – 2018

**ΑΜΑΡΟΥΣΙΟΥ Αρ. Πρ.:** ΔΥ

**Ταχ. Δ/νση:** Λ. Κηφισιάς 211

**Τ. Κ.** 15124 Μαρούσι

**Τηλ.:** 210 8020697 **Fax:**2108028620

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς:**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: «Σχετικά με τα αναδρομικά των δώρων Χριστουγέννων & Πάσχα και επιδόματοςαδείας».**   
  
Με αφορμή ερωτήματα, σχετικά με τα αναδρομικά των δώρων (Χριστουγέννων & Πάσχα) και του επιδόματος αδείας, σας ενημερώνουμε για τα εξής:

1. Η απόφαση του ΣΤ' τμήματος (με πλειοψηφία 6 – 1) του ΣτΕ είναι πολύ σημαντική  και σύμφωνα με έγκριτους νομικούς κι εργατολόγους δεν θα αλλάξει στην Ολομέλεια, ως προς την αντισυνταγματικότητα των διατάξεων. Θεωρείται σχεδόν βέβαιο ότι και η Ολομέλεια θα κρίνει αντισυνταγματικές τις συγκεκριμένες διατάξεις. Επιπλέον η Ολομέλεια θα κρίνει την αναδρομικότητα, το ποιους αφορά κ.λπ.
2. Κατά τη συζήτηση στην Ολομέλεια η ΑΔΕΔΥ μπορεί να κάνει παρέμβαση υπέρ των αιτούντων. Κατά τη συζήτηση στο τμήμα δεν είχε αυτή τη δυνατότητα.
3. Η απόφαση αφορά μόνιμους δημοσίους υπαλλήλους, τους δικαστικούς υπαλλήλους Ναυπλίου, οι οποίοι είχαν δικαιωθεί πρωτοδίκως.
4. Η απόφαση του ΣτΕ είναι ισχυρή και δεσμευτική – άσχετα αν παραπέμφθηκε στην Ολομέλεια – κι αυτό σημαίνει ότι όλες οι αποφάσεις των δικαστηρίων από εδώ και στο εξής θα είναι θετικές για τους προσφεύγοντες.
5. **Προς το παρόν δεν υπάρχει κανένας απολύτως λόγος δικαστικής προσφυγής. Μας καλύπτει, για ένα εξάμηνο, η αίτηση μη παραγραφής που έχουμε καταθέσει. Όσοι δεν κατέθεσαν μπορούν να καταθέσουν τη σχετική αίτηση μέχρι 31 – 12 – 2018.**
6. Αναμένουμε την καθαρογραφή της απόφασης – η οποία θα γίνει πολύ σύντομα – προκειμένου να την πάρουν και να μελετήσουν το σκεπτικό της οι νομικοί σύμβουλοι της ΑΔΕΔΥ κι αφού ενημερώσουν την ΑΔΕΔΥ θα αποφασίσει για τις περαιτέρω ενέργειες.  
   Σε κάθε περίπτωση η απόφαση αυτή – εφόσον επικυρωθεί και από την ολομέλεια – θα υποχρεώσει την κυβέρνηση (τη σημερινή ή την αυριανή) να επανανομοθετήσει την χορήγηση των δώρων και του επιδόματος αδείας.

**Πηγή: Δ. Μπράτης (Μέλος της Ε. Ε. της Α.Δ.Ε.Δ.Υ.)**

**ΤΟ Δ. Σ.**